b'\n_START_ARTICLE_\nHeidi Zurbriggen\n_START_SECTION_\nKarriere\n_START_PARAGRAPH_\n8. desember 1984 tok hun sine f\xc3\xb8rste poeng i verdenscupen ved \xc3\xa5 bli nr. 12 i super-G-rennet i Davos. Under junior-VM 1985 i Jasn\xc3\xa1 vant hun gull i kombinasjonen, og tok samtidig s\xc3\xb8lv i utfor, storslal\xc3\xa5m og slal\xc3\xa5m._NEWLINE_12. desember 1986 sikret hun seg sin f\xc3\xb8rste pallplassering ved \xc3\xa5 komme p\xc3\xa5 tredjeplass i utfor i Val-d\xe2\x80\x99Is\xc3\xa8re. I desember 1987 skadet hun seg under trening og mistet resten av sesongen. Under VM 1989 var hun fire hundredels sekund for sent ute til \xc3\xa5 ta bronse i utfor._NEWLINE_I januar vant Zurbriggen Super-G-rennet i Altenmarkt, men fem dager senere annullerte FIS rennresultatene p\xc3\xa5 grunn av de ekstraordin\xc3\xa6re v\xc3\xa6rforholdene._NEWLINE_Under VM 1996 i Sierra Nevada tok hun s\xc3\xb8lv i utfor bak Isolde Kostner. 6. mars 1996 vant hun endelig sin f\xc3\xb8rste av totalt tre seire i verdenscupen, da hun seiret i utforl\xc3\xb8ypa i Kvitfjell. Hun vant nok et VM-s\xc3\xb8lv under VM 1997 i Sestriere, etter \xc3\xa5 ha blitt sl\xc3\xa5tt med knapp margin av Hilary Lindh._NEWLINE_Heidi Zurbriggen la opp i 1997.'